《三月五日过云南竺湘家旧寓南轩怀朝见》
宋代·陈著

忆昨携儿寄小轩，儿今何在小轩存。
唤爹若有褰裳语，恋母犹多泪席痕。
两树桃花飞痛血，一山松影护游魂。
销凝良久忽如见，我与同归家处村。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。